|  |  |  |  |
| --- | --- | --- | --- |
| **logoNOVI**  (ZA)  BUDUĆNOST  OBRAZUJEMO | Sveučilište Josipa Jurja Strossmayera u Osijeku  **FAKULTET ZA ODGOJNE I OBRAZOVNE ZNANOSTI**  31000 Osijek, Ulica cara Hadrijana 10  tel ▪ +385 31 321 700 fax ▪ + 385 31 321 899  e-mail ▪ [helpdesk@foozos.hr](mailto:helpdesk@foozos.hr)  OIB ▪ 28082679513 ▪ MB: 1404881 ▪ IBAN: HR1825000091102044575  [www.foozos.hr](http://www.foozos.hr)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |


**DRUGI POZIV**

**Sveučilište Josipa Jurja Strossmayera u Osijeku**

**FAKULTET ZA ODGOJNE I OBRAZOVNE ZNANOSTI,**

****

**Udruga studenata odgojnih i obrazovnih znanosti Futuri Magistri**



**i Udruga studenata kroatistike *Idiom***



**organiziraju**

**3. međunarodnu studentsku konferenciju**

***Kreativnost i stvaralaštvo u odgoju i obrazovanju***

**Slavonski Brod, 27. - 29. travnja 2017.**

Studenti Fakulteta za odgojne i obrazovne znanosti u Osijeku, dislociranoga studija u Slavonskome Brodu pozivaju sve zainteresirane studente iz Republike Hrvatske i drugih zemalja na 3. međunarodnu studentsku konferenciju *Kreativnost i stvaralaštvo u odgoju i obrazovanju*. Cilj je Konferencije podizanje svijesti o važnosti odgoja i obrazovanja, književnosti i jezika, kulture, stvaralaštva i kreativnoga mišljenja, njihovoj ulozi u ostalim područjima ljudskoga djelovanja te povezivanje studenata i razmjena mišljenja.

Sa zadovoljstvom Vas obavještavamo da će naši plenarni izlagači biti: Bruno Šimleša, sociolog i autor knjiga popularne psiholgije, dr. sc. izv. prof. Edita Slunjski, dr. sc. Željko Rački te dr. art. Marko Šošić.

# POPIS PREDLOŽENIH TEMA

1. kreativni pristup odgoju i obrazovanju u području jezikoslovlja i književnosti
2. kreativni pristup odgoju i obrazovanju u području glazbene i likovne umjetnosti
3. kreativni pristup odgoju i obrazovanju u prirodoslovno-matematičkome području
4. kreativni pristup odgoju i obrazovanju u tehničkome i informatičkome području
5. izlaganje o održanoj radionici s učenicima
6. izvannastavno i izvanškolsko stvaralaštvo
7. suvremene tehnologije – kreativnost i stvaralaštvo
8. poticanje kreativnoga stvaralaštva.

**PROGRAMSKI ODBOR:**

Ana Brico (Slavonski Brod, Hrvatska)

Marina Katić (Rijeka, Hrvatska)

Tajana Rogina (Rijeka, Hrvatska)

Ana Vondraček (Slavonski Brod, Hrvatska)

**Marta Zečević, (Slavonski Brod, Hrvatska) predsjednica Programskoga odbora**

**ORGANIZACIJSKI ODBOR:**

Ivan Beroš (Mostar, Bosna i Hercegovina)

Marko Cmrečnjak (Mostar, Bosna i Hercegovina)

Mihaela Ilak (Slavonski Brod, Hrvatska)

Dora Kekez (Slavonski Brod, Hrvatska)

Valentina Mirković (Slavonski Brod, Hrvatska)

Marina Mišković (Slavonski Brod, Hrvatska)

**Iva Odorčić, (Slavonski Brod, Hrvatska), predsjednica Organizacijskoga odbora**

Luka Pongračić (Slavonski Brod, Hrvatska)

Kristina Prgomet (Slavonski Brod, Hrvatska)

Marina Zorić (Slavonski Brod, Hrvatska)

# SUDJELOVANJE

Sudjelovati mogu studenti preddiplomskih, diplomskih i poslijediplomskih studija.

Oblici su sudjelovanja: izlagač rada,

izlagač postera,

slušač.

# ROKOVI

Izlagači će biti podijeljeni u sekcije ovisno o prijavljenim temama. Predviđeno je trajanje izlaganja petnaest minuta, a nakon svakoga izlaganja slijedi petominutna rasprava.

Sudjelovati se može i izradom postera i njegovim predstavljanjem na Konferenciji.

Student se može prijaviti za sudjelovanje na više načina. Ako se student odluči za izradu postera, treba ga isprintati i ponijeti sa sobom.

# UPUTE ZA PISANJE SAŽETKA:

* imena autora sažetka, naziv Fakulteta te naslov rada
* sažetak treba sadržavati kratak opis, zadatke, metodologiju, ciljeve i rezultate istraživanja ili radionice te ključne riječi
* Times New Roman, veličina 12, prored 1,5
* sažetak treba imati do 300 riječi + 5 ključnih riječi
* jezik sažetka: hrvatski ili engleski jezik (izlaganje može biti na bilo kojemu drugome jeziku uz prezentaciju na hrvatskome ili engleskome jeziku).

# KOTIZACIJA

Kotizacija za izlagače iznosi 100,00 HRK (15 €), a za slušače 50,00 HRK (10 €). Uplaćuje se na račun HR1825000091102044575.

# PRIJEVOZ I SMJEŠTAJ

Za ograničen broj sudionika izvan Slavonskoga Broda organizirat će se smještaj te će organizatori snositi troškove smještaja. Organizatori ne snose troškove puta.

# VAŽNI DATUMI

* krajnji rok predaje sažetka i prijave izlagača: 1. ožujka 2017.
* povratna informacija o sažetku: 20. ožujka 2017.
* krajnji rok predaje rada: 1. listopada 2017.
* krajnji rok prijave slušača: 31. ožujka 2017.
* uplatiti kotizaciju i poslati skeniranu uplatnicu na e-adresu [konferencija.brod2017@gmail.com](mailto:konferencija.brod2017@gmail.com)
* potvrda dolaska i uplata kotizacije: do 31. ožujka 2017.

Radujemo se prijavama i druženju u Slavonskome Brodu!

Uime Programskoga odbora:

Marta Zečević

Uime Organizacijskoga odbora:

Iva Odorčić